ข้อบัญญัติองค์การบริหารส่วนตำบลหนองสามวังข้อบัญญัติองค์การบริหารส่วนตำบลหนองสามวังเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลหนองสามวังอำเภอหนองเสือ จังหวัดปทุมธานีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลหนองสามวังโดยความเห็นชอบของสภาองค์การบริหารส่วนตำบลหนองสามวังและนายอำเภอหนองเสือจึงออกข้อบัญญัติไว้ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลหนองสามวังเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลหนองสามวัง อำเภอหนองเสือ จังหวัดปทุมธานี พ.ศ. ๒๕๕๗ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้ด้านเหนือ จดแนวเขตตำบลหนองสามวังด้านเหนือด้านตะวันออก จดแนวเขตตำบลหนองสามวังด้านตะวันออกด้านใต้ จดแนวเขตตำบลหนองสามวังด้านใต้ด้านตะวันตก จดแนวเขตตำบลหนองสามวังด้านตะวันตกทั้งนี้ ยกเว้นพื้นที่ในเขตวัดสุนทริการาม วัดโปรยฝนวัดธรรมราษฎร์เจริญผล โรงเรียนนิกรราษฎร์บูรณะ (เหราบัตย์อุทิศ)โรงเรียนวัดธรรมราษฎร์เจริญผล โรงเรียนชุมชนประชานิกรอำนวยเวทย์โรงเรียนพุทธารักษ์ โรงเรียนวัดโปรยฝน โรงเรียนราษฎร์สงเคราะห์วิทยาโรงเรียนคลองสิบสาม (ผิวศรีราษฎร์บำรุง) มัสยิดอีกอมาตุ้ลอิสลามมัสยิดญันนาตุ้ลมู่ฮายีรีนมัสยิดอัซซอลีฮีนและพื้นที่ในเขตปฏิรูปที่ดินเพื่อเกษตรกรรมทั้งนี้ ตามแผนที่ท้ายข้อบัญญัตินี้ข้อ ๔ภายในแนวเขตควบคุมอาคาร ห้ามก่อสร้างอาคารชนิดและประเภท ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซปิโตรเลียมเหลวและสถานที่เก็บรักษาก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่เก็บรักษาน้ำมันที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) โรงมหรสพตามกฎหมายว่าด้วยการควบคุมอาคาร(๖) สถานบริการตามกฎหมายว่าด้วยสถานบริการ(๗) อาคารอยู่อาศัยประเภทอาคารสูงหรืออาคารขนาดใหญ่(๘) อาคารพาณิชยกรรมประเภทอาคารสูงหรืออาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙) ห้องแถว ตึกแถว หรือบ้านแถว(๑๐) อาคารชุดตามกฎหมายว่าด้วยอาคารชุด(๑๑) หอพักตามกฎหมายว่าด้วยหอพักข้อ ๕ภายในบริเวณพื้นที่ที่กำหนดไว้ตามข้อ ๓ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖อาคารที่มีอยู่แล้วในพื้นที่ที่กำหนดไว้ตามข้อ ๓ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ให้นายกองค์การบริหารส่วนตำบลหนองสามวังรักษาการตามข้อบัญญัตินี้ประกาศณ วันที่ ๒๒ พฤษภาคม พ.ศ. ๒๕๕๗อนุกูล สุริยสวัสดิ์นายกองค์การบริหารส่วนตำบลหนองสามวัง[เอกสารแนบท้าย]๑.บัญชีท้ายข้อบัญญัติองค์การบริหารส่วนตำบลหนองสามวัง เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลหนองสามวังอำเภอหนองเสือ จังหวัดปทุมธานี พ.ศ. ๒๕๕๗ ๒.แผนที่ท้ายข้อบัญญัติองค์การบริหารส่วนตำบลหนองสามวัง เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลหนองสามวังอำเภอหนองเสือ จังหวัดปทุมธานี พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๗ มกราคม ๒๕๕๘วิศนี/ผู้ตรวจ๑๓ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๖๐ ง/หน้า ๘๖/๒๒ ธันวาคม ๒๕๕๗